विदेशियों का स्क्रीन टेस्ट करेंगे कलेक्टर
बॉर्डरएरिया के बाड़मेर, जैसलमेर, बीकानेर एवं गंगानगर में देशी-विदेशी फिल्मों की शूटिंग करने के नियमों को राज्य सरकार ने थोड़ा कड़ा कर दिया है। गृह विभाग के एसीएस की तरफ से सुरक्षा कारणों के चलते गत सप्ताह चारों जिलों के कलेक्टर एवं एसपी को दिशा-निर्देश भेजे गए हैं। इसमें विदेशी कलाकारों का पूरा स्क्रीन टेस्ट कर सरकार को शूटिंग से 15 दिन पहले सरकार को भेजना होगा। इनमें वे सभी हीरो-हीरोइन सहित कलाकार एवं यूनिट के तमाम लोग शामिल हैं, जो वहां शूटिंग में हिस्सा लेंगे और वहां मौजूद रहने वाले हैं। क्योंकि, इन चार जिलों का बहुत बड़ा एरिया ऐसा हैं जहां विदेशियों का केवल जाना बल्कि, ठहरना प्रतिबंधित है। हालांकि, राज्य सरकार के संतुष्ट हाेने पर संबंधित कलेक्टर इन कलाकारों को प्रतिबंधित एरिया में ठहरने या शूटिंग का परमिट दे सकेंगे। लेकिन, टीम को कोई सदस्य पाकिस्तान, चीन, अफगानिस्तान, श्रीलंका या बांग्लादेश का है तो परमिट जारी करने से पहले कलेक्टर को केंद्रीय गृह मंत्रालय से परमिशन लेनी होगी।
इन पर पूर्ण प्रतिबंध : बॉर्डरके प्रतिबंधित एरिया में विदेशियों के प्रवेश करने या ठहरने की अनुमति नहीं है। हालांकि, इसके लिए कलेक्टर से परमिट लेना होगा। फिल्म यूनिट का कोई भी सदस्य पाकिस्तान, चीन, श्रीलंका, अफगानिस्तान एवं बांग्लादेश के नागरिक हैं तो परमिट जारी करने से पहले केंद्रीय गृह मंत्रालय से अनुमति लेनी होगी।
क्योंकिया ऐसा : कईक्षेत्रों में बिना सुरक्षा एजेंसियों की अनुमति के प्रतिबंधित एरिया में विदेशी चले जाते हैं या मूल स्वरुप में छेड़छाड़ कर देते हैं। इसके चलते राज्य सरकार ने यह कदम उठाए हैं। एसीएस होम ए.मुखोपाध्याय की ओर से गत 17 दिसंबर को सभी कलेक्टर को एक परिपत्र भेजा गया है। इसमें लिखा है कि कलेक्टर को 15 दिन पहले यूनिट के तमाम लोगों की जानकारी देनी होगी। कौन-कौन लोग वहां शूटिंग करेंगे। इनमें देशी-विदेशी का पूरा ब्यौरा। शूटिंग स्थलों की जानकारी। इनमें उस एरिया की जानकारी भी बतानी होगी जहां जो विदेशियों के प्रतिबंधित हैं बावजूद शूटिंग करना चाहते हैं। किसी भी गड़बड़ी के लिए कलेक्टर जिम्मेदार होंगे।
hin_Deva hin_Deva hin_Deva hin_Deva